<?xml version="1.0" encoding="UTF-16"?>
<!-- Encoding: Unicode (UTF-16); Line endings: CR+LF -->
<Root Ver="2">
<Lesson ID="101" Name="Anna Abreu" Text="Anna Abreu (oikealta nimeltään Anna Eira Margarida Heiskari, s. 7. helmikuuta 1990 Vantaa) on suomalais-portugalilainen laulaja, joka nousi julkisuuteen vuoden 2007 Idols-kilpailun yhteydessä. Abreu sijoittui kisassa toiseksi, kun kisan voitti Ari Koivunen. Abreu on myynyt uransa aikana Suomessa yli 182 000 levyä.&#10;Abreun isä Paulo on portugalilainen ja äiti Liisa suomalainen. Hänen isänsä asuu Sintrassa, Portugalissa. Abreu on katolilainen. Idols-kilpailun aikaan Anna opiskeli Sibelius-lukiossa. Vuonna 2009 hän keskeytti lukion vedoten laulajanuran tuomiin kiireisiin.&#10;Tietolähteenä suomenkielinen Wikipedia (Anna Abreu)."/>
<Lesson ID="102" Name="Cheek" Text="Cheek (oikealta nimeltään Jare Henrik Tiihonen, s. 22. joulukuuta 1981 Vantaa) on suomalainen hiphop-artisti. Cheek on julkaissut kahdeksan studioalbumia, joista kolme on ylittänyt kultalevyrajan, kaksi platinarajan ja kaksi multiplatinarajan. Kymmenen Cheekin esittämää kappaletta on saavuttanut ykkössijan joko Suomen virallisella single- tai latauslistalla.&#10;Listojen kymmenen parhaan joukkoon Cheek on yltänyt yhteensä 20 kappaleella. Hänen videoitaan on katsottu Youtubessa yhteensä yli 78 miljoonaa kertaa. Lahdessa Launeen yläasteella rap-musiikista kiinnostunut Cheek aloitti riimien kirjoittamisen vuonna 1998.&#10;Tietolähteenä suomenkielinen Wikipedia (Cheek)."/>
<Lesson ID="103" Name="Clash of Clans" Text="Clash of Clans on suomalaisen pelitalo Supercellin vuonna 2012 iOS:lle ja vuonna 2013 Androidille julkaisema videopeli. Pelissä on tarkoitus rakentaa oma kylä ja hyökätä toisten pelaajien kyliin. Clash of Clans on saavuttanut suurta suosiota ja on ollut App Storen latauslistan kärjessä. Peli on periaatteessa ilmainen, mutta ostamalla jalokiviä pelaaja etenee pelissä nopeammin.&#10;Tietolähteenä suomenkielinen Wikipedia (Clash of Clans)."/>
<Lesson ID="104" Name="Elastinen" Text="Kimmo Ilpo Juhani Laiho, taiteilijanimeltään Elastinen (s. 18. huhtikuuta 1981 Helsinki) on suomalainen hip hop-artisti ja musiikkituottaja, joka toimii myös oman Rähinä Records -levy-yhtiönsä toimitusjohtajana. Elastinen osallistui Vain elämää -sarjan kolmanteen kauteen. Hän on toiminut myös ääninäyttelijänä useassa animaatioelokuvassa.&#10;Tietolähteenä suomenkielinen Wikipedia (Elastinen)"/>
<Lesson ID="105" Name="Elokuva" Text="Elokuva on taidemuoto ja yksi suosituimmista viihteenlajeista. Nykymuotoinen elokuva on kuvasta ja äänestä muodostuva audiovisuaalinen media. Kuvaan saadaan liikkeen illuusio, kun hiukan edellisestä ruudusta poikkeavia kuvia vaihdetaan yleensä 24 kertaa sekunnissa. Elokuvia tehdään kuvaamalla filmi- tai videokameralla, animoimalla tai erikoistehosteilla.&#10;Tietolähteenä suomenkielinen Wikipedia (Elokuva)."/>
<Lesson ID="106" Name="Fitness" Text="Fitness-urheilulla tarkoitetaan kilpailulajeja, joissa henkilöt kilpailevat fyysisestä ulkomuodosta sekä mahdollisesti myös fyysisestä toiminnallisuudesta. Kilpailuja käydään sekä amatööri- että ammattitasolla. Fitness-urheilulla voidaan viitata myös fitness-urheilun alalajiin fitness tai erityyppiseen kuntosaliliikuntaan.&#10;Vaikkakin Fitness-urheilu on ollut etäpäässä naisten suosiossa, niin laji on nyt avautumassa myös miehille. Miehille suunnattuja lajeja on Classic Bodybuilding sekä uusimpana, naisten tapaan liikunnallisen vapaaohjelman sisältävä Fitness.&#10;Tietolähteenä suomenkielinen Wikipedia (Fitness-urheilu)."/>
<Lesson ID="107" Name="Hanna-Maria Seppälä" Text="Hanna-Maria Seppälä (s. 13. joulukuuta 1984 Kerava) on suomalainen uimari. Hän on ensimmäinen suomalainen nainen, joka on voittanut uinnin maailmanmestaruuden. Maailmanmestaruus tuli MM-kisoissa Barcelonassa 2003 100 metrin vapaauinnista.&#10;Seppälä on 173 cm pitkä ja painaa noin 60 kg. Seppälän valmentajana toimii hänen oma äitinsä Mirjami Seppälä, joka päätyi valmentamaan häntä, kun seurassa ei ollut riittävästi valmentajia, eikä Seppälän ryhmällä ollut sellaista.&#10;Tietolähteenä suomenkielinen Wikipedia (Hanna-Maria Seppälä)."/>
<Lesson ID="108" Name="Hattivatti" Text="Hattivatit ovat Tove Janssonin luomassa muumimaailmassa esiintyviä hahmoja. Ne ovat valkoisia olioita ja muistuttavat ulkonäöltään lähinnä sienen jalkaa tai aavetta, jonka sivussa on pienet kämmenet. Vaikka hattivatit esiintyvät lähes kaikissa muumikirjoissa, niistä tiedetään vain vähän. Hattivatit vaeltavat suurina laumoina, useimmiten meritse pienillä purjeveneillä, mutta myös maitse.&#10;Päättymättömän vaeltamisensa lomassa hattivateilla on tapana kokoontua suurina joukkoina meren saarille. Hattivatit suhtautuvat kaikkiin muihin olioihin täydellisen välinpitämättömästi, eikä niistä ole normaalisti minkäänlaista vaaraa.&#10;Tietolähteenä suomenkielinen Wikipedia (Hattivatti)."/>
<Lesson ID="109" Name="Instagram" Text="Instagram on ilmainen kuvien jakopalvelu ja sosiaalinen verkosto, joka aukesi lokakuussa 2010. Palvelun avulla käyttäjät voivat jakaa kuvia, kommentoida toisten käyttäjien kuvia ja tykätä niistä. Palvelun käyttö mobiililaitteilla edellyttää sovelluksen latausta, joka on saatavilla iOS-, Android- ja Windows Phone 8 -käyttöjärjestelmille.&#10;Tietolähteenä suomenkielinen Wikipedia (Instagram)."/>
<Lesson ID="110" Name="Katy Perry" Text="Katheryn Elizabeth Hudson (s. 25. lokakuuta 1984 Santa Barbara, Kalifornia, Yhdysvallat), tunnetaan paremmin taitailijanimellä Katy Perry, on yhdysvaltalainen laulaja-lauluntekijä, näyttelijä ja malli. Hänen nuoruuteensa kuului hengellinen gospelmusiikki, ja vuonna 2001 hän julkaisi ensimmäisen albuminsa Katy Hudson, joka ei kuitenkaan yltänyt kansallisille musiikkilistoille. &#10;Perry on ainoa artisti, joka on viettänyt yli 52 yhtäjaksoista viikkoa Billboard Hot 100 -singlelistan kärkikymmenikössä. Vuoteen 2012 mennessä Perry on ansainnut kahdeksan Grammy-ehdokkuutta.&#10;Tietolähteenä suomenkielinen Wikipedia (Katy Perry)."/>
<Lesson ID="111" Name="Koira" Text="Koira eli kesykoira on suden kesy jalostettu muoto. Se kuuluu nisäkkäiden luokkaan ja koiraeläinten heimoon. Koira on petoeläin. Koira on ihmisen kesyttämistä eläimistä vanhin. Kesyyntymisen alkuaikoina koirasta on ollut hyötyä varoittavana vahtina. Pohjoisessa koira oli tehokas vetoapu ja karjankasvatuksen alkaessa sitä käytettiin paimentajana.&#10;Monet ihmiset pitävät koiria lemmikkeinä; koira on Euroopan toiseksi yleisin kotieläin kesykissan jälkeen. Suomessa suhteet ovat päinvastoin, koiria on enemmän, 600 000, joista puhdasrotuisia on 450 000.&#10;Tietolähteenä suomenkielinen Wikipedia (Koira)."/>
<Lesson ID="112" Name="Kudonta" Text="Kudonta eli kutominen tarkoittaa kankaan tai muun tekstiilituotteen valmistamista. Kankaan pituussuunnassa kulkevat langat muodostavat loimen, ja leveyssuunnassa kulkevat langat kuteen. Kangasta kudotaan yleensä käsin kangaspuilla tai teollisesti kutomakoneella.&#10;On ajateltu, että jo alkukantainen ihminen on käyttänyt kutomismenetelmää punoessaan ja pujotellessaan juuria ja oksia ristikkäin. Myöhemmin töihin on käytetty myös muita kuituja ja esimerkiksi eläinten karvoja. &#10;Tietolähteenä suomenkielinen Wikipedia (Kudonta)"/>
<Lesson ID="113" Name="Larry Page" Text="Lawrence E. Page (26. maaliskuuta 1973 Lansing, Michigan) on yhdysvaltalainen liikemies. Juutalaistaustainen Larry Page perusti yhdessä Sergei Brinin kanssa Google Inc. -yrityksen syyskuussa 1998. Tällä hetkellä Page toimii Googlen hallituksen puheenjohtajana. Page tutustui Briniin heidän opiskellessaan Stanfordin yliopistossa.&#10;Tietolähteenä suomenkielinen Wikipedia (Larry Page)."/>
<Lesson ID="114" Name="Lindsey Stirling" Text="Lindsey Stirling (s. 21. syyskuuta 1986) on yhdysvaltalainen viulisti, tanssija, performanssitaiteilija ja säveltäjä. Hän esittää koreografioituja viuluesityksiä sekä livenä että musiikkivideoilla, kuten hänen YouTube-kanavallaan nimimerkillä lindseystomp, jonka hän loi vuonna 2007. Marraskuuhun 2012 mennessä hänen kanavallaan oli käynyt yli 176 miljoonaa katsojaa.&#10;Vuodesta 2010 lähtien Stirling on julkaissut kaksi albumia, EP-levyn ja useita singlejä. Hänen esittämänsä musiikkityylit vaihtelevat klassisesta popmusiikkiin ja hip hopista dubstepiin. Alkuperäiskappaleiden lisäksi hän on myös esittänyt omia versioitaan muiden muusikoiden kappaleista ja eri ääniraidoista.&#10;Tietolähteenä suomenkielinen Wikipedia (Lindsey Stirling)."/>
<Lesson ID="115" Name="M A Numminen" Text="Mauri Antero Numminen (s. 12. maaliskuuta 1940 Somero) on suomalainen pitkän linjan muusikko, taiteilija ja kulttuurin monitoimimies. Numminen asuu nykyään Helsingissä ja Lempäälässä. Hänet tunnetaan erityisesti omaperäisestä lauluäänestään sekä lastenlauluistaan. &#10;Numminen on toiminut uransa aikana muun muassa laulajana, säveltäjänä, sanoittajana, kirjailijana, runoilijana, näyttelijänä, tuottajana ja lyhytelokuvien ohjaajana.&#10;Tietolähteenä suomenkielinen Wikipedia (M. A. Numminen)"/>
<Lesson ID="116" Name="Malli" Text="Malli on henkilö, jonka tehtävänä on poseerata tai esiintyä katseen kohteena. Mallit voivat esimerkiksi esitellä vaatteita pukeutumalla niihin muotinäytöksissä, tai he voivat poseerata esiteltävien tuotteiden kanssa televisiomainoksia varten. &#10;Mallin tärkeimpiä ominaisuuksia on ulkonäkö ja esiintymiskyky työn luonteen vuoksi. Mallilta vaaditaan myös muuntautumiskykyä, koska mallin pitäisi soveltua ja sopeutua kuviin erilaisissa tilanteissa, asuissa ja paikoissa.&#10;Vaatteita esittelevältä naismallilta edellytetään usein vähintään noin 172 cm:n pituutta, ja muotinäytöksiin halutaan usein vieläkin pidempiä naisia, noin 180 cm pitkiä tai pidempiä.&#10;Tietolähteenä suomenkielinen Wikipedia (Malli, ammatti)."/>
<Lesson ID="117" Name="Nopsajalka" Text="Antti Ilmari Hakala (s. 1978 Vantaa), joka tunnetaan paremmin taiteilijanimellään Nopsajalka, on helsinkiläinen reggaeartisti ja -tuottaja. Hän aloitti uransa 1990-luvun lopulla Soul Captain Band yhtyeessä ja jatkoi uraansa myöhemmin reggaemuusikko Jukka Pojan ja tuottaja Bommitommin kanssa Kapteeni Ä-ni -yhtyeessä.&#10;Tietolähteenä suomenkielinen Wikipedia (Nopsajalka)"/>
<Lesson ID="118" Name="Notch" Text="Markus Alexej Persson (lempinimeltään Notch, s. 1. kesäkuuta 1979) on ruotsalainen entinen peliohjelmoija ja Mojang AB -yhtiön perustaja. Hänet tunnetaan parhaiten Minecraft-hiekkalaatikkopelistä, joka on myynyt yli 50 miljoonaa kappaletta. Hän on kehittänyt myös muita pelejä kuin Minecraftin, esimerkiksi Metagunin.&#10;Tietolähteenä suomenkielinen Wikipedia (Markus Persson)."/>
<Lesson ID="119" Name="Peter Vesterbacka" Text="Peter Vesterbacka (s. 12. maaliskuuta 1968) on suomalainen mobiilipelien kehittäjä. Vesterbacka vastaa peliyhtiö Rovio Entertainmentin liiketoiminnan kehittämisestä ja on ollut mukana tekemässä suosittua Angry Birds -mobiilipeliä. Yhdysvaltalainen Time-aikakauslehti valitsi Vesterbackan vuoden 2011 maailman sadan vaikutusvaltaisimman ihmisen listalleen.&#10;Tietolähteenä suomenkielinen Wikipedia (Peter Vesterbacka)."/>
<Lesson ID="120" Name="Poni" Text="Poni (vanhahtavasti myös ponihevonen) on pienikokoinen hevonen. Hevosiin verrattuna poneilla on pienemmän koon lisäksi myös tanakampi ja lyhytjalkaisempi rakenne. Poneja käytetään kokonsa vuoksi nykyisin erityisesti lasten ratsuina, joskin isoimmat ponit käyvät myös ainakin pienikokoisten aikuisratsastajien käyttöön.&#10;Ratsastuskilpailuissa on erikseen poniluokkia, jotka on esimerkiksi Suomessa tarkoitettu korkeintaan 16-vuotiaille poniratsastajille.&#10;Tietolähteenä suomenkielinen Wikipedia (Poni)."/>
<Lesson ID="121" Name="Sauli Niinistö" Text="Sauli Väinämö Niinistö (s. 24. elokuuta 1948 Salo) on Suomen tasavallan kahdestoista presidentti. Hänen toimikautensa alkoi 1. maaliskuuta 2012. Niinistö oli kokoomuksen presidenttiehdokkaana vuoden 2006 presidentinvaalissa ja uudestaan vuoden 2012 vaalissa, jossa hänet valittiin tasavallan presidentiksi toisella kierroksella. &#10;Tietolähteenä suomenkielinen Wikipedia (Sauli Niinistö)."/>
<Lesson ID="122" Name="Sonja Hämäläinen" Text="Sonja &quot;Soikku&quot; Hämäläinen (s. 21. toukokuuta 1991) on suomalainen YouTube-videobloggaaja. Useimmat hänen videoistaan on kuvattu hänen asunnossaan. Videoissa hän kuvaa arkisia askareitaan tai esimerkiksi puhuu hänen kannaltaan ajankohtaisista asioista. Monissa videoissa esiintyy myös hänen lemmikkikaninsa Sparta ja koira Spock.&#10;Hämäläisen mukaan videot ovat suunnattu nuorille ja valtaosa videoblogin seuraajista on 13-17-vuotiaita tyttöjä. Tietoisena valintana Hämäläinen keskittyy videoblogissaan myönteisiin asioihin. Syyskuussa 2014 Soikun videoblogissa oli yli 200 videota.&#10;Tietolähteenä suomenkielinen Wikipedia (Soikku)."/>
<Lesson ID="123" Name="Street Workout" Text="Kehonpainoharjoittelu (engl. street workout) on omalla kehonpainolla suoritettavaa fyysistä harjoittelua. Kehonpainoharjoittelun perusajatus on maailman olevan yksi iso kuntosali. Treenaamista voi harrastaa missä tahansa ja koska tahansa. &#10;Kehonpainoharjoittelulla voi kehittää kokonaisvaltaisesti eri lihasryhmiä ja kaikkia fyysisiä ominaisuuksia. Yleisiä liikkeitä ovat punnerrukset, leuanvedot, vatsarutistukset, selän ojennukset, kyykyt, loikat ja staattiset pidot.&#10;Tietolähteenä suomenkielinen Wikipedia (kehonpainoharjoittelu)"/>
<Lesson ID="124" Name="Teemu Selänne" Text="Teemu Ilmari Selänne (s. 3. heinäkuuta 1970 Helsinki) on suomalainen jääkiekkoilija, Stanley Cup -voittaja sekä olympia- ja MM-mitalisti. Hän pelasi mittavan uran Pohjois-Amerikan NHL-liigassa, ja häntä pidetään yhtenä kaikkien aikojen parhaista jääkiekkoilijoista. Juniorivuotensa Selänne jääkiekkoili Espoon alueella, ennen kuin hän siirtyi mukaan Helsingin Jokerien junioritoimintaan.&#10;Jokereiden edustusjoukkueessa hän pelasi ensi kertaa jääkiekon I-divisioonassa, ja hän oli Jokerien merkittävimpiä pelaajia joukkueen noustessa Jääkiekon SM-liigaan. Selänne edusti Jokereita SM-liigassa neljä kautta voittaen muun muassa Suomen mestaruuden, kunnes hän siirtyi NHL:n Winnipeg Jetsiin.&#10;Tietolähteenä suomenkielinen Wikipedia (Teemu Selänne)."/>
<Lesson ID="125" Name="Äiti Teresa" Text="Äiti Teresa, oikealta nimeltään Agnes Gonxha Bojaxhiu (26. elokuuta 1910 - 5. syyskuuta 1997) oli maailmankuulu roomalaiskatolilainen nunna, etniseltä taustaltaan Makedonian albaani. Hän perusti Rakkauden lähetyssisaret -nimisen sääntökunnan, jonka työstä Kalkutan köyhien parissa raportoitiin laajalti.&#10;Äiti Teresa sai lukuisia huomionosoituksia työstään, ja hänelle myönnettiin Nobelin rauhanpalkinto vuonna 1979. Katolinen kirkko julisti vuonna 2003 äiti Teresan autuaaksi.&#10;Tietolähteenä suomenkielinen Wikipedia (Äiti Teresa)"/>
</Root>